钦定古今图书集成/明伦汇编/闺媛典/第138卷 > 叶氏女〈贺氏女附〉
## 钦定古今图书集成/明伦汇编/闺媛典/第138卷 > 叶氏女〈贺氏女附〉

按《苏州府志》：“叶氏女，吴县东洞庭人。幼纳周聘，周子
无行，叶泣曰：‘忍以此身自污耶！誓死不与成礼。久之，
周子死，父母将别许，乃祝发为尼’。”又“贺氏女聘于张，
将成礼，张亡，贺女曰：‘吾心已许之’。遂服衰麻以往，抚
棺恸哭，持丧三年毕，亦为尼，与叶女并居寒山庵。二
人自力衣食，戒行凛然，年并八十馀卒。”